


KWAHERI MPENZI
Kwako mpenzi mASOMO
Sina budi kusema kutoka moyoni kuwa ninakupenda kwa maisha yangu yote. Siwezi kusahau mahaba mazito uliyonipa na kunionesha. Neno pekee ninaloweza kusema ni kuwa NAKUPENDA TOKA KATIKA SAKAFU YA MOYO.  Nakumbuka sana MAPENZI YAKO,  natambua kuwa, kila mwaka unaoa, na fauka ya hayo, kila mwaka unatoa talaka, nakumbuka talaka ya  mwaka jana iliacha majonzi kwa wakezo wote ila wawili, uliwapa talaka lakini waliondoka wakiwa na mali nyingi na walipata waume wanaowapenda zaidi.
Nakumbuka miaka minne iliyopita, nakumbuka sana, nakumbuka pete uliyonivika siku ya Jumatatu, Ulinipokea kwa bashasha na furaha tele, hakika nilijisemea “MWANAUME NDIO WEWE”. mpenzi, uliniambia utaishi nami kwa furaha na amani kwa miaka minne, ndani ya maisha yetu ya ndoa uliniruhusu nichote madini ya aina mbalimbali, kuanzia lulu, redilaiti, tanzanaiti, almasi na hata dhahaba, uliniambia hati ya makabidhiano yataandikwa kwa wino wa dhahabu ilinitajwe milele na milele katika vijiji vya Nemere, Lusangalala, Kisanzara na hata mjini Mtombozi. 
Mpenzi, kwanini uliweka ukuta tulipofika miaka miwili? Ulidhamiria kuwa ua vipenzi vyangu kwa presha? Nakumbuka sana ulitaliki wenzangu, wengine uliwatandika mijeledi wakaenda kusimulia mitaani.
 Ila mpenzi, sikulaumu kwa wale walijitaliki kwa kujijaza matumbo makubwa , yale matumbo yanayopungua baada ya siku tisa.  Sikulaumu katu. Sitakulaumu abadani, uliwapa taa ya hatari, kinyume chake, wao walipenda na kuuthamini UJINGA, walipenda kupika SUFURIA LA MAJUNGU, eti kusoma BONGOO?  Mpenzi unajua sasa wanaishi katika sayari gani? Mh! Ama kweli majuto ni mjukuu na sasa wabweka bweee bweee, na wengine mikono kichwani wanatoa kamasi puani na mdomoni wanabwabwaja mhh mhh mamaa weee ni SHIIIDAAH, unasema walikuwa wanasema KAN’TANGAZE? Basi, sasa wanachapa lapa LAP, LAP, wakiona watu wana jificha katika migomba na mishelisheli.
Bebii, usione kuwa nawakebehi na kuwacheka, La hasha! Najuwa watambua niko kitandani, ninaumwa, maleria si malaria, sijui usubi! Kichwa si kichwa, ila sijielewi, mila nazo sizisadiki, wamekuja wamanyanga na tunguli nimewakimbiza. Wamekuja wakalamu nimewakubali, wameninasihi kuwa mimi ni SHUJAA wa nafsi yangu. Wamenieleza ya kwamba, juhudi ndio msingi wa mafanikio. 
Mpenzi, naona nisikuchoshe kwa ngonjera na riwaya, zangu, nakuaga mpenzi wangu, sijui nitakapoelekea, sijui kama nimekaa kwako kwa muda wote kuchakaza sofa na soli, sijui kama nitakwenda kwa mume mwingine kwa miaka miwili, sijui kabisa, ila nina matumaini, na iwapo nitafanikiwa nitasema AMINA.
Mpenzi mafanikio ya mume yamebebwa na mke, na mafanikio ya binadamu yanatokana na REHEMA za MUNGU, acha sasa nimuombe katika nyakati hizi ngumu maana MUNGU NI MWEMA.
“ Ee Mungu Mwenye kiti cha Enzi uliye mbinguni, uliyenyanyua mbingu na kuitandika ardhi, uliyemuumba Adamu na Hawa, uliyefunika ULIMWENGU kwa mapenzi na mahaba, hakika u mwema na unayewapenda waja wako. Eee Mwenyezi Mungu, nakuomba uniondoshe majaribu na mateso haya, nakuomba uniondoshe mnyororo wa shida na dhiki za MDUDU huyu, Mdudu huyu anaitwa NEKITA eeh Mungu sitarudisha fadhila zaidi ya kukupenda na KUKUTUKUZA, Eee Mwenyezi Mungu asante kwa KUPOKEA maombi yangu.”  AMINA

